เป่นประจำเดือนวันที4พ.ยแต่วันมี8มีอะไรกับแฟน แตแฟนหลั่งนอกวันที9ชื้อยาคุมฉุกเฉินมากิน วันที10ประจำเดือนหมด หลังจากกินยาคุมไปแล้ววันที15มีเลือดกระปริบกะปรอยออกมา มีอะไรคาบเกี่ยวในช่วงประเดือนมาจะมีโอกาสท้องไหมคะ ตอนนี้พ้นกำหนดประจำเดือนมาแ้ล้วเกือบ1อาทิต ยากทราบควนทำยังไง
สวัสดีค่ะ หากประจำเดือนมาวันที่ 4 พ.ย. แล้วได้มีเพศสัมพันธ์ในวันที่ 8 พ.ย. เท่ากับมีเพศสัมพันธ์ในวันที่ 5 นับจากวันแรกที่มีประจำเดือนา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จริงๆ แล้วจึงไม่ควรทานยาคุมฉุกเฉินไปโดยไม่จำเป็นค่ะสำหรับเลือดที่ออกในวันที่ 15 พ.ย. น่าจะเป็นเลือดที่เกิดจากผลของยาคุมฉุกเฉินได้ เนื่องจากไม่ใช่ช่วงวันที่ที่ประจำเดือนควรจะมา แต่ก็ไม่ได้อันตรายอะไรส่วนประจำเดือนในรอบต่อไป ก็อาจมาช้ากว่าปกติได้ โดยอาจมาในช่วงวันที่ 15 ธ.ค.ได้ค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ